வவுனியா மாநகர சபை

வவுனியா மாநகர சபை (Vavuniya Municipal Council, வவுனியா மாநகராட்சி மன்றம்) இலங்கையின் வட மாகாணத்தின் வவுனியா மாவட்டத்தில் உள்ள வவுனியா மாநகரப்பகுதிக்கு உரிய உள்ளூராட்சிச் சபை ஆகும். இந்த மாநகரசபையின் ஆட்சிக்கு உட்பட்ட பகுதிக்குள் வீதிகள், சுகாதாரம், வடிகால்கள், வீடமைப்பு, நூலகங்கள், பொதுப் பூங்காக்கள், பொழுதுபோக்கு வசதிகள் போன்ற வசதிகளை வழங்குவதற்கு இச்சபை பொறுப்பாக உள்ளது. இந்த மாநகரசபைப் பகுதி 10 வட்டாரங்களாகப் பிரிக்கப்பட்டுள்ளது. 2018 ஆம் ஆண்டு முதல் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, வவுனியா மாநகரசபைக்கு 12 உறுப்பினர்கள் வட்டாரங்களில் இருந்து நேரடியாகவும், 9 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும், மொத்தம் 21 உறுப்பினர்கள் தேர்ந்தெடுக்கப்படுகின்றனர்.

முன்னர் வவுனியா நகரசபையாகக் காணப்பட்ட உள்ளூராட்சிமன்ற நிலப்பகுதிக்குட்பட்ட பத்து வட்டாரங்களும் உள்ளடங்கியதாக, 2023 மார்ச் 20 முதல் மாநகரசபையாக வர்த்தமானி அறிவித்தல் 2296/05 மூலம் தரமுயர்த்தப்பட்டது. இம் மாநகர சபைக்கான முதலாவது தேர்தல் 2025 மே 6 அன்று நடத்தப்பட்டது.

வரலாறு
1880 காலப்பகுதியில், தற்போதைய வவுனியா நகரம், வன்னிவிளான் குளத்தையும், பிள்ளையார் கோவிலுடன் கூடிய சிறிய குடியிருப்பு பகுதியையும் உள்ளடக்கிய ஒரு சிறிய நகரமாக இருந்தது. 1931 டொனமூர் அரசியலமைப்பு சீர்திருத்தத்தின்படி, 1938 இல் முல்லைத்தீவில் இருந்த அரசுக் கச்சேரி வவுனியாவிற்கு மாற்றப்பட்டது. வவுனியா கிராமசபை 1946-இல் நகரசபையாகத் தரமுயர்த்தப்பட்டது. வவுனியா நகரசபையின் முதலாவது தலைவராக முகாந்திரம் பொன் தர்மலிங்கம் தேர்ந்தெடுக்கப்பட்டார். அதன்பின்னர், எஸ். சுப்பிரமணியம் 1955 முதல் 1964 வரை தலைவராகப் பணியாற்றினார். நகரசபை 22.5 கிமீ பரப்பளவைக் கொண்ட நகரசபை 10 மண்டலங்களாக அல்லது வட்டாரங்களாகப் பிரிக்கப்பட்டது.

வட்டாரங்கள்
26ம் இலக்க 2015 ஆகத்து 21 அதிவிசேட வர்த்தமானி அறிவித்தலின் மூலம் உள்ளுராட்சி அதிகார சபைகள் தேர்தல் கட்டளை சட்டத்தின் 3ஆவது பிரிவின் கீழ் உள்ளுராட்சி அதிகார சபையின் ஆளுகைப் பிரதேசத்தின் எல்லைகள் வரையறை செய்யப்பட்டுள்ளன. இவ்வாறு வரையறை செய்யப்பட்டுள்ள வவுனியா நகரசபையின் ஆளுகைப் பிரதேசம் 10 வட்டாரங்களாகப் பிரிக்கப்பட்டுள்ளது.

 தாண்டிக்குளம்
 பட்டாணிச்சி புளியங்குளம் (2 உறுப்பினர்கள்)
 பண்டாரிக்குளம்
 வைரவபுளியங்குளம்
 குடியிருப்பு
 கடைவீதி
 மூன்று முறிப்பு (2 உறுப்பினர்கள்)
 இறம்பைக்குளம்
 சின்னப்புதுக்குளம்
 கோவில்குளம்

மாநகர சபைத் தேர்தல் முடிவுகள்
2025 மாநகரசபைத் தேர்தல்
நாடளாவிய ரீதியில் 2025 மே 6 இல் நடைபெற்ற உள்ளூராட்சித் தேர்தலில் வவுனியா மாநகர சபைக்கான முதலாவது தேர்தல் நடைபெற்றது. முடிவுகள் வருமாறு: 12 உறுப்பினர்கள் வட்டாரங்களில் இருந்து நேரடியாகவும், 9 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 21 உறுப்பினர்கள் தேர்ந்தெடுக்கப்பட்டனர்.

கூட்டணிகளும் கட்சிகளும் வாக்குகள் % பெற்ற வாக்குகளுக்குரிய உறுப்பினர்கள்வட்டாரங்களில் இருந்து தேர்ந்தெடுக்கப்பட்ட உறுப்பினர்கள் உரித்தான முழு உறுப்பினர்களின் எண்ணிக்கை  தேசிய மக்கள் சக்தி 2,344  18.73%  4  0  4  சனநாயகத் தமிழ்த் தேசியக் கூட்டணி 2,350  18.78%  3  1  4 இலங்கைத் தொழிற் கட்சி 2,293  18.333%  4  0  4  இலங்கைத் தமிழரசுக் கட்சி 2,185  17.46%  0  3  3  ஐக்கிய மக்கள் சக்தி 1,088  8.70%  0  2  2  அகில இலங்கைத் தமிழ்க் காங்கிரஸ் 647  5.17%  0  1  1  சனநாயகத் தேசியக் கூட்டணி 630  5.04%  0  1  1  சுயேச்சைக் குழு 1 332  2.65%  0  1  1  சுயேச்சைக் குழு 2 326  2.61%  1  0  1  ஐக்கிய தேசியக் கட்சி 204  1.63%  0  0  0 சர்வசன அதிகாரம் 113  0.90%  0  0  0செல்லுபடியான வாக்குகள் 12,512  100.00%  12  9  21 செல்லாத வாக்குகள் 188  அளிக்கப்பட்ட மொத்த வாக்குகள் 12,700  பதிவு செய்யப்பட்ட வாக்காளர்கள் 20,609  வாக்குவீதம் 61.62% 
2025 மாநகரசபை தேர்தலின் பின் 2025 சூன் 16 அன்று நடைபெற்ற வவுனியா மாநகரசபைக்கான முதலாவது  மாநகர முதல்வர் தெரிவிற்காக மொத்தமுள்ள 21 மாநகரசபை உறுப்பினர்களில் நடத்தப்பட்ட வாக்களிப்பில் 11:10 என்கிற அடிப்படையில் ஒரு வாக்கு வித்தியாசத்தில் வவுனியா மாநகர சபையின் முதலாவது முதல்வராக சுந்தரலிங்கம் காண்டீபன் (சனநாயகத் தமிழ்த் தேசியக் கூட்டணி), முதலாவது துணை முதல்வராக பரமேசுவரன் கார்த்தீபன் (சனநாயகத் தேசியக் கூட்டணி) ஆகியோர் தெரிவு செய்யப்பட்டனர்.

நகரசபைத் தேர்தல் முடிவுகள்

2018 நகரசபைத் தேர்தல்
2018 பெப்ரவரி 10 இல் நடைபெற்ற உள்ளூராட்சித் தேர்தல்களில் முதல் தடவையாகக் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, 12 உறுப்பினர்கள் வட்டாரங்களில் இருந்து நேரடியாகவும், 9 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 21 உறுப்பினர்கள் தேர்ந்தெடுக்கப்பட்டனர். தேர்தல் முடிவுகள் வருமாறு:

கூட்டணிகளும் கட்சிகளும் வாக்குகள் % வட்டாரங்களில் இருந்து தேர்ந்தெடுக்கப்பட்ட உறுப்பினர்கள் பெற்ற வாக்குகளுக்குரிய கூடுதல் உறுப்பினர்கள் உரித்தான முழு உறுப்பினர்களின் எண்ணிக்கை  தமிழ்த் தேசியக் கூட்டமைப்புஇதக, புளொட், டெலோ ஆகிய கட்சிகளை உள்ளடக்கியது. 5,259  39.07%  7  1  8  சிறீ லங்கா சுதந்திரக் கட்சி 2,103  15.62%  1  2  3 தமிழர் விடுதலைக் கூட்டணிதவிகூ, ஈபிஆர்எல்எஃப் (சு) ஆகிய கட்சிகளை உள்ளடக்கியது. 1,887  14.02%  0  3  3  ஐக்கிய தேசியக் கட்சி 1,869  13.88%  4  0  4  தமிழ்த் தேசிய மக்கள் முன்னணி 844  6.27%  0  1  1  ஈழ மக்கள் சனநாயகக் கட்சி 627  4.66%  0  1  1  இலங்கை பொதுசன முன்னணி 445  3.31%  0  1  1  சிறீலங்கா முஸ்லிம் காங்கிரசு 356  2.64%  0  0  0 அகில இலங்கை தமிழர் மகாசபை 43  0.32%  0  0  0  மக்கள் விடுதலை முன்னணி 29  0.22%  0  0  0செல்லுபடியான வாக்குகள் 13,462  100.00%  12  9  21 செல்லாத வாக்குகள் 208  செலுத்தப்பட்ட மொத்த வாக்குகள் 13,670  பதிவு செய்யப்பட்ட வாக்காளர்கள் 20,300  வாக்குவீதம் 67.34% 
2018 தேர்தலில் வவுனியா நகரசபையின் தலைவராக இராசலிங்கம் கௌதமன் (தமிழர் விடுதலைக் கூட்டணி), துணைத் தலைவராக சுந்தரம் குமாரசாமி (சின்னப்புதுக்கும்ம, இலங்கை சுதந்திரக் கட்சி) ஆகியோர் தெரிவு செய்யப்பட்டனர்.

2009 நகரசபைத் தேர்தல்

18 மே 1983 இல் இடம்பெற்ற உள்ளூராட்சித் தேர்தல் முடிவுகள்:

கூட்டணிகளும் கட்சிகளும் வாக்குகள் % இடங்கள்  தமிழ்த் தேசியக் கூட்டமைப்பு  4,279  34.81%  5  சனநாயக மக்கள் விடுதலை முன்னணி  4,136  33.65%  3  ஐக்கிய மக்கள் சுதந்திரக் கூட்டணி  3,045  24.77%  2  இலங்கை முஸ்லிம் காங்கிரஸ் 587  4.78%  1  ஐக்கிய தேசியக் கட்சி 228  1.85%  0  இலங்கை முற்போக்கு முன்னணி 10  0.08%  0  சுயேச்சைக்குழு 1 6  0.05%  0  சுயேச்சைக்குழு 3 1  0.01%  0  சுயேச்சைக்குழு 2 0  0.00%  0செல்லுபடியான வாக்குகள் 12,292  100.00%  11 செல்லாத வாக்குகள் 558  அளிக்கப்பட்ட மொத்த வாக்குகள் 12,850  பதிவு செய்யப்பட்ட வாக்காளர்கள் 24,626  வாக்குவீதம் 52.18% 

1983 நகரசபைத் தேர்தல்
18 மே 1983 இல் இடம்பெற்ற உள்ளூராட்சித் தேர்தல் முடிவுகள்:

கூட்டணிகளும் கட்சிகளும் வாக்குகள் % இடங்கள்  தமிழர் ஐக்கிய விடுதலை முன்னணி 5,454  77.04%  9  ஐக்கிய தேசியக் கட்சி 1,625 22.96%  2செல்லுபடியான வாக்குகள் 7,079  100.00%  11 செல்லாத வாக்குகள் 69  அளிக்கப்பட்ட மொத்த வாக்குகள் 7,148  பதிவு செய்யபட்ட வாக்காளர்கள் 10,230  வாக்குவீதம் 69.87% 

இவற்றையும் பார்க்க
 வவுனியா வடக்கு பிரதேச சபை
 வவுனியா தெற்கு தமிழ் பிரதேச சபை
 வெங்கலச்செட்டிக்குளம் பிரதேச சபை

குறிப்புகள்

மேற்கோள்கள்

வெளி இணைப்புகள்
 வவுனியா மாநகர சபை

பகுப்பு:இலங்கையின் மாநகரசபைகள்
 மாநகரசபை